በህገ-ወጥ መንገድ ሲዘዋወሩ የነበሩ 26 ሽጉጦች በቁጥጥር ስር ዋሉ
በህገ-ወጥ መንገድ ሲዘዋወሩ የነበሩ 26 ሽጉጦች ቦምባስ የመቆጣጠሪያ ጣቢያ ትናንት ከምሽቱ 3፡00 አካባቢ  በጉምሩክ ፈታሾችና በፌዴራል ፖሊስ አማካኝነት በቁጥጥር ስር ውለዋል፡፡በወቅቱ ከሽጉጦቹ ጋር ሁለት የሽጉጥ ሰደፍና 11 ካርታ የተያዘ ሲሆን፤ ህገ-ወጥ መሳሪያው ኮድ3-30513 የሰሌዳ ቁጥር ባለው አይሱዙ ተሸከርካሪ ሲዘዋወር በቁጥጥር ስር ሊውል ችሏል፡፡ኮንትሮባንድ ዘርፈ ብዙ ጉዳቶችን ያስከትላል ያለው የገቢዎች ሚኒስቴር ህገ-ወጥ የጦር መሳሪያ ዝውውር የህዝብ ሰላምና ደህንነት አደጋ ላይ ይጥላል ብሏል፡፡የጥቂት ህገ-ወጦች ፍላጎት በሚያሟላው የኮንትሮባንድና ህገ-ወጥ ንግድ ምክንያት የሀገር ሰላም እንዳይደፈርስ የሰላም ባለቤት የሆነው ህዝብ በንቃት እንዲጠብቅ የገቢዎች ሚኒስቴር ጥሪ አቅርቧል፡፡